2. ลักษณะการประกอบธุรกิจ

1.  ประวัติความเป็นมา

    1.  ประวัติและพัฒนาการที่สำคัญ

  ไทยรี ก่อตั้งขึ้นเมื่อวันที่ 18 กรกฎาคม 2521
  จากความร่วมมือและสนับสนุนของผู้ที่เกี่ยวข้องกับธุรกิจประกันภัยของไทยในขณะนั้นทุกฝ่ายทั้งภาครัฐและเอกชน
  ได้จดทะเบียนเป็นบริษัทจำกัดในนามบริษัท ไทยรับประกันภัยต่อ จำกัด ด้วยทุนจดทะเบียนเริ่มต้น
  30 ล้านบาท
  โดยมีบริษัทประกันวินาศภัยและประกันชีวิตที่ประกอบธุรกิจในประเทศขณะนั้นทุกบริษัทเป็นผู้ร่วมก่อตั้งและถือหุ้นในสัดส่วนที่เฉลี่ยกันไปโดยไม่มีรายใดหรือกลุ่มใดเป็นผู้ถือหุ้นใหญ่ที่มีสิทธิมีเสียงในการควบคุมบริษัท
  มีวัตถุประสงค์หลักที่จะดำเนินการเพื่อให้เกิดประโยชน์สูงสุดต่อธุรกิจประกันภัยและเศรษฐกิจของประเทศโดยส่วนรวม
  ด้วยการเป็นบริษัทประกันภัยต่ออาชีพ (Professional Reinsurer) อย่างแท้จริง
  เพื่อช่วยเพิ่มขีดความสามารถในการรับเสี่ยงภัยไว้ในประเทศให้มากขึ้นและช่วยสงวนเงินตราต่างประเทศไว้ได้อีกทางหนึ่ง
  ต่อมาเมื่อวันที่ 30 ธันวาคม 2536 บริษัทฯ
  ได้จดทะเบียนแปรสภาพเป็นบริษัทมหาชนตามกฎหมายว่าด้วยบริษัทมหาชนจำกัด
  ปัจจุบันการถือหุ้นของบริษัทประกันภัยยังคงมีสัดส่วนสูงกว่าร้อยละ 50 กระจายไปกว่า 60 ราย
  บริษัทฯ และบริษัทย่อยได้รับใบอนุญาตจากกระทรวงพาณิชย์
  ให้ประกอบธุรกิจเฉพาะการประกันภัยต่อทั้งทางด้านการประกันวินาศภัยและประกันชีวิตทุกประเภท
  โดยจะไม่รับประกันภัยโดยตรงจากประชาชน

2.  พัฒนาการที่สำคัญของบริษัทฯ

  -------------- ------------------------------------------------------------------------------------------------
  กันยายน 2545    ได้รับการจัดอันดับความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับชั้นนำของโลกคือ
                 Standard & Poor’s (S&P) ที่ระดับ BBB (ดี) แนวโน้มมีเสถียรภาพ (Stable)

  พฤศจิกายน 2545  ได้รับรางวัล Disclosure Award 2002 จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
                 ให้เป็นบริษัทจดทะเบียนที่มีคุณภาพของการเปิดเผยข้อมูลในแบบแสดงรายการข้อมูลประจำปี(แบบ 56-1) และงบการเงินที่ดี

  เมษายน 2546    ที่ประชุมผู้ถือหุ้นมีมติอนุมัติการแตกพาร์จากเดิมที่มีมูลค่าหุ้นละ 10 บาท ลงเหลือ 1 บาท
                 พร้อมทั้งอนุมัติการปรับจำนวนหน่วยและราคาใช้สิทธิของใบสำคัญแสดงสิทธิที่ยังคงเหลืออยู่ให้สอดคล้องตามไปด้วย

  กันยายน 2546    เป็นผู้บริหารโครงการ “ประกันภัยอุบัติเหตุเอื้ออาทร”

  ตุลาคม 2546     ได้รับการยืนยันอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต
                 S&P’s ที่ระดับ BBB (ดี) แนวโน้มปรับเพิ่มจากระดับมีเสถียรภาพ (Stable) เป็นเชิงบวก (Positive)

  พฤศจิกายน 2546  ได้รับรางวัล Disclosure Report Award 2003 จากสำนักงาน ก.ล.ต.
                 ในฐานะที่เป็นบริษัทจดทะเบียนที่มีการเปิดเผยข้อมูลในแบบแสดงรายการข้อมูลประจำปี(แบบ 56-1)
                 และงบการเงินที่ดีเป็นปีที่สองติดต่อกัน

  มีนาคม 2547     ได้รับการคัดเลือกจากกรมการประกันภัย กระทรวงพาณิชย์ ให้ได้รับรางวัลในฐานะเป็น
                 บริษัทประกันภัยผู้บำเพ็ญประโยชน์ต่อการพัฒนาธุรกิจประกันภัยประจำปี 2546

  กรกฎาคม 2547   ได้รับรางวัล SET Awards 2004 จากตลาดหลักทรัพย์แห่งประเทศไทยและวารสารการเงินการธนาคาร
                 ในฐานะที่เป็นบริษัทจดทะเบียนที่มีความโดดเด่นในด้านการรายงานการปฏิบัติตามหลักการกำกับดูแลกิจการ

  กันยายน 2547    ได้รับการปรับเพิ่มอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต
                 S&P’s เป็นระดับ BBB+ จากเดิม BBB แนวโน้มมีเสถียรภาพ (Stable)
  -------------- ------------------------------------------------------------------------------------------------

2.  ภาพรวมการประกอบธุรกิจของกลุ่มบริษัทฯ

ธุรกิจของบริษัทฯ บริษัทย่อยและบริษัทร่วม ที่ดำเนินกิจการอยู่ในปัจจุบันมีดังนี้

1.  ไทยรี
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันวินาศภัยทุกประเภท

2.  ไทยรีประกันชีวิต บริษัทย่อย มีทุนจดทะเบียนและเรียกชำระแล้ว 200 ล้านบาท โดยบริษัทฯ
    เป็นผู้ถือหุ้นในอัตราร้อยละ 100
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันชีวิตทุกประเภท
    เกิดจากการที่บริษัทฯ ได้แยกธุรกิจประกันภัยต่อด้านประกันชีวิตที่แต่เดิมดำเนินการโดยบริษัทฯ
    เองไปจัดตั้งเป็นบริษัทย่อยขึ้นมาในปี 2543
    เพื่อรับโอนธุรกิจประกันภัยต่อด้านประกันชีวิตรวมทั้งทรัพย์สินและหนี้สินทั้งหมดที่เกี่ยวข้องไป
    ทั้งนี้เพื่อให้เป็นไปตามพระราชบัญญัติประกันชีวิตและพระราชบัญญัติประกันวินาศภัย พ.ศ. 2535
    ที่กำหนดให้ต้องมีการแยกการประกอบธุรกิจประกันชีวิตและธุรกิจประกันวินาศภัยออกจากกัน

3.  ทีอาร์ เทรนนิ่ง บริษัทย่อยที่บริษัทถือหุ้นทั้ง 100 เปอร์เซ็นต์ จัดตั้งขึ้นในเดือนกันยายน 2547
    มีทุนจดทะเบียนและเรียกชำระแล้ว 5 แสนบาท
    เพื่อดำเนินธุรกิจธุรกิจด้านการฝึกอบรมและให้คำปรึกษาโดยเน้นกลุ่มลูกค้าที่เป็นบริษัทในธุรกิจประกันภัยเป็นหลัก

4.  TID เป็นบริษัทร่วมที่บริษัทฯ ร่วมกับบริษัทประกันวินาศภัยในประเทศอีกกว่า 50
    บริษัทก่อตั้งขึ้นเมื่อปี 2535 มีทุนจดทะเบียนและเรียกชำระแล้ว 30 ล้านบาท บริษัทฯ
    เป็นผู้ถือหุ้นใหญ่ในสัดส่วนร้อยละ 40
    เพื่อดำเนินธุรกิจให้บริการด้านการประมวลผลข้อมูลด้านประกันภัย

5.  EMCS เป็นบริษัทร่วมที่บริษัทฯ และบริษัทย่อย ร่วมลงทุนกับนักลงทุนชาวไทยและมาเลเซีย
    ก่อตั้งขึ้นในปลายปี 2543 ปัจจุบันมีทุนเรียกชำระแล้ว 27 ล้านบาท โดยกลุ่มบริษัทฯ
    ร่วมลงทุนในอัตราร้อยละ 49.9 ของทุนที่เรียกชำระแล้ว
    เพื่อดำเนินธุรกิจให้บริการด้านคอมพิวเตอร์ในการจัดการค่าสินไหมรถยนต์และจัดทำสถิติที่เกี่ยวข้อง

  นอกจากนี้ บริษัทฯ ยังได้เข้าไปลงทุนถือหุ้นในบริษัทอื่นที่ไม่นับรวมอยู่ในกลุ่มบริษัทฯ
  ในสัดส่วนที่เกินกว่าร้อยละ 10 ของทุนจดทะเบียนอีก 2 รายคือ

1.  บริษัทหลักทรัพย์จัดการกองทุน อเบอร์ดีน จำกัด (เดิมชื่อ บริษัทหลักทรัพย์จัดการกองทุน
    ชโรเดอร์ จำกัด) ในสัดส่วนร้อยละ 12.5 ของทุนจดทะเบียนและเรียกชำระแล้วจำนวน 100
    ล้านบาท เป็นเงินลงทุนรวม 13.8 ล้านบาท

2.  บริษัท ที.ไอ.ไอ. จำกัด หรือที่รู้จักกันในชื่อของ สถาบันประกันภัยไทย
    ที่เกิดจากการจัดตั้งและร่วมทุนของบริษัทประกันชีวิตและประกันวินาศภัยในประเทศกว่า 50
    บริษัท
    เพื่อเป็นสถาบันวิชาชีพเพื่อการพัฒนาทางวิชาการและการศึกษาแก่บุคลากรในวงการประกันภัย
    มีทุนจดทะเบียนและเรียกชำระแล้วจำนวน 21.5 ล้านบาท โดยบริษัทฯ ถือหุ้นในสัดส่วนร้อยละ
    14.7 เป็นเงินลงทุนรวม 3.2 ล้านบาท

    1.  โครงสร้างกลุ่มบริษัทฯ

100% 100% 28% 40%

22%

2.  โครงสร้างบริษัทฯ

ผังองค์กร บริษัท ไทยรับประกันภัยต่อ จำกัด (มหาชน)

3.  โครงสร้างรายได้

  โครงสร้างรายได้ของบริษัทฯ และบริษัทย่อย ประกอบด้วยสองส่วนหลัก คือ
  รายได้จากการรับประกันภัย และรายได้จากการลงทุน
  สัดส่วนระหว่างกำไรจากการรับประกันภัยสุทธิและรายได้จากการลงทุนสุทธิในช่วง 3
  ปีที่ผ่านมามีการผันแปรไปในแต่ละปี แต่รายได้จากการลงทุนจะทวีความสำคัญเพิ่มขึ้นตามลำดับ
  ซึ่งเป็นไปตามแนวโน้มของการประกอบธุรกิจประเภทนี้ในต่างประเทศ
  สามารถเปรียบเทียบได้ดังนี้

(หน่วย : ล้านบาท)

  ----------------------------- --------------------- ---------- ------- ---------- ------- ---------- -------
  สายผลิตภัณฑ์/กลุ่มธุรกิจ             ดำเนินการโดย           ปี 2547             ปี 2546             ปี 2545     

                                                      จำนวนเงิน   ร้อยละ   จำนวนเงิน   ร้อยละ   จำนวนเงิน   ร้อยละ

  1.                            ไทยรี/ไทยรีประกันชีวิต     265.8      50.1    67.3       14.3    204.2      49.0
  กำไรจากการรับประกันภัยสุทธิ^(/1)                                                                          

                                (เฉพาะไทยรีประกันชีวิต)   (31.1)             (36.0)             (14.3)     

  2. รายได้จากการลงทุน^(/2)       ไทยรี/ไทยรีประกันชีวิต     265.2      49.9    403.2      85.7    212.4      51.0

                                (เฉพาะไทยรีประกันชีวิต)   (15.0)             (17.3)             (8.8)      

  รวม                                                 531.0      100.0   470.5      100.0   416.6      100.0
  ----------------------------- --------------------- ---------- ------- ---------- ------- ---------- -------

หมายเหตุ : ^(/1) กำไรจากการรับประกันภัยสุทธิ หมายถึง
กำไรจากการรับประกันภัยหลังหักค่าใช้จ่ายในการดำเนินงาน

^(/2) รายได้จากการลงทุน
ได้รวมถึงส่วนแบ่งกำไรจากเงินลงทุนในบริษัทร่วมตามวิธีส่วนได้เสียจากการลงทุนและรายได้อื่นไว้ด้วย

4.  เป้าหมายในการดำเนินธุรกิจ

  2.6.1 การขยายฐานรายได้จากธุรกิจประกันชีวิต

  จากการที่บริษัทฯ มีเป้าหมายที่จะเพิ่มสัดส่วนรายได้จากธุรกิจประกันภัยต่อด้านประกันชีวิตให้สูงขึ้น
  เพื่อสร้างความสมดุลและความมั่นคงของรายได้โดยรวมให้ดียิ่งขึ้น
  ทั้งนี้เนื่องจากว่าผลประกอบด้านประกันชีวิตนั้น ถือได้ว่ามีความแน่นอนมากกว่าด้านประกันวินาศภัย
  ด้วยเหตุที่ว่าสถิติประกันที่ว่าด้วยเหตุและโอกาสของการเสียชีวิตของผู้เอาประกันสามารถคาดคะเนจากฐานสถิติข้อมูลในอดีตได้แน่นอนกว่า
  ผิดกับการประกันภัยต่อด้านประกันวินาศภัยที่มีความผันผวนและมีความเสี่ยงมากกว่า
  และได้กำหนดเป้าหมายไว้ในปี 2542
  ว่าภายในห้าปีจะเพิ่มสัดส่วนของงานประเภทนี้ให้มีสัดส่วนถึงร้อยละ 5 ของเบี้ยประกันภัยรับรวม
  ด้วยการเป็นพันธมิตรทางธุรกิจกับ Scor Vie
  ซึ่งเป็นบริษัทประกันภัยชั้นนำของโลกจากประเทศฝรั่งเศส
  โดยมุ่งเน้นไปที่ฐานลูกค้าที่เป็นบริษัทประกันชีวิตที่เริ่มดำเนินธุรกิจใหม่และอยู่ในระหว่างการขยายตัว
  ผลการดำเนินงานที่ผ่านมานับได้ว่าประสบความสำเร็จดีเกินกว่าเป้าหมายที่ตั้งไว้ กล่าวคือบริษัทฯ
  สามารถบรรลุเป้าหมายข้างต้นได้เพียงชั่วระยะเวลาเพียง 3
  ปีของแผนเท่านั้นและในปัจจุบันสัดส่วนดังกล่าวได้เพิ่มสูงขึ้นเป็นร้อยละ 9
  ของเบี้ยประกันภัยต่อรับสุทธิแล้วและยังมีแนวโน้มที่จะเติบโตในเกณฑ์ที่ดีอย่างต่อเนื่อง
  จึงนับได้ว่างานประกันภัยต่อด้านประกันชีวิตจะทวีความสำคัญยิ่งขึ้นในอนาคต

  2.6.2 การขยายฐานรายได้จากการเป็นผู้ให้บริการ (Service Provider)

  นอกเหนือจากการทำธุรกิจการรับประกันภัยต่อที่เป็นธุรกิจหลักแล้ว บริษัทฯ
  ยังมีแผนงานต่อเนื่องที่จะขยายฐานธุรกิจไปสู่ธุรกิจการเป็นผู้ให้บริการ (Service Provider)
  ในกิจกรรมที่เกี่ยวเนื่องกับการประกันภัย
  เพื่อทำให้รายได้ส่วนนี้เป็นเสาหลักต้นที่สามเพิ่มขึ้นนอกเหนือจากรายได้จากการรับประกันภัยและรายได้จากการลงทุนที่มีอยู่เดิมแล้ว
  ซึ่งจะช่วยลดผลกระทบจากความผันผวนของผลการรับประกันภัยได้เป็นอย่างดี